
Tres kabayero importante huntu na Rincon 
DESKRIMINASHON! 


Fotógrafonandi BONERIANO a topa ku e tres kabayeronan aki den kurá di Misa di Rinon djárason último. Di robes pa drechi Donny Statia, 
Rudy Weef (Camaro) i Dennis Fransisca. Nan ta bishitante di FKPD – Fundashon Kuido Personanan Desabilitá. Nan ta gusta di ta na Rincon. 

Akuerdo di koperashon 
entre FCB i ZM 


KRALENDIJK 
– 
Djaluna 16 di yanüari Fun- 
dashon Cas Bonairiano 
(FCB) i 't Zandmannetje 
(ZM), a firma un akuerdo 
di koperashon pa entrega 
di betòn pa e proyekto 
nobo di FCB na Hato. E 
proyekto ta konsistí di 250 
kas. 
Kanalnan di fris 
riba Flamingo TV 


Tin diferente kanal riba 
e sistema di kabel di Fla- 
mingo TV ku pa basta 
dia kaba ta di fris. Por 
menshoná entre otro Tele 
Aruba ku tin simannan 
kaba ku mesun imágen. 
Gerente di Flamingo TV 
mester ta na altura di e 
situashon akí, kiko ta e 
motibu ku no ta remediá 
e situashon. Klientenan 
ta paga fielmente tur luna 
i tin tur derecho di risibí 
bon produkto. 


Na nòmber di FCB, 
Kelvin 
Reigina, 
tabata 
presente i na nòmber di 
ZM, Dean Hendriks. 
Partidonan a bin ta tra- 
ha huntu riba e proyekto 
na Hato desde aña pasá i 
awor definitivamente a sea 
nan koperashon. 


Drechamentu kayanan 
den Rincon 
Drechamentu di kaya den 
Rincon ta sigui. Ya tin 
un kantidat di kaya ku ta 
kompletamente drechá i 
awor ta trahando riba e 
otro kayanan ku falta. 


Kambio di mentalidat ta nesesario 
“Nos mester ta gradisidu i reklamá ménos” 


KRALENDIJK -- Hum- 
prey Wout Jr. a djòin MPB i 
ta bai aparesé riba lista pa e 
elekshon di 15 di mart. E ta 
haña ku a yega momentu pa 
hendenan kuminsá kambia 
di mentalidat. “Nos hende- 
nan mester pensa otro, no 
sinta warda yudansa, pero 
nos mes mester yuda nos 
kurpa”, el a bisa den e pro- 
grama televisá di su partido. 
Wout, kende ta yu di e 
legendario polítiko Hum- 
prey Wout, kende a okupá 
diferente funshon impor- 


tante den gobernashon den 
añanan ochenta, a bisa du- 
rante e programa di MPB 
na Bonaire.tv, ku su tata 
no tabatin influensia pa el 
a drenta polítika. “Nèt kon- 
trario. For di kuater aña 
pasá kaba mi tabatin e sin- 
timentu pa drenta polítika, 
mirando situashonnan ku 
no tabata bayendo bon i ku 
por mihorá. Pará pafó mi a 
mira i sinti ku mi por yuda. 
Pokopoko mi a haña gana 
di ta enbolbí den polítika.” 
Wout: “Kuater aña pasá 


por bisa ku mi tabata kasi 
riba lista kaba, pero mi 
mayornan a pone mi wanta. 
Ta e promé biá mi ta drenta 
polítika ofisialmente den 
MPB.” 
Promé kos ku Wout ta 
mira na Boneiru ta e nese- 
dat di kambio di mentalidat. 
”Na Boneiru nan ta bisa tin 
pobresa, pero den hopi otro 
pais esaki ta pió. Nos hen- 
denan mester pensa otro. 
No sinta warda riba yu- 
dansa, pero nos mes mester 
por yuda nos kurpa. Si bo 


por kambia bo mentalidat, 
hopi kos por kambia rònt di 
bo. Na Boneiru nos mester 
ta gradisidu i reklamá mé- 
nos.” 
Pa loke ta trata polítika, 
Wout ta haña ku mester 
kita for di e sistema di hiba 
polítika antikuá, pasobra ta 
huntu nos mester yuda Bo- 
neiru bai dilanti. “Nos tur 
mester ta konsiente ku nos 
por, no sinta warda riba yu- 
dansa fokùs riba bo mes i 
wak kiko bo por hasi mihó 
kada dia.” 


Humphrey Wout ta boga 
pa kambio di mentalidat. 

Despues di algun siman di 
ousensia mi t’ei bèk den e 
kolumna aki. Entretantu ya 
e promé luna di aña ta pas- 
ando ku un spit. Último bia 
ku m’a skibi den kolumna ta- 
bata promé ku Pasku. Pasku 
i kambio di aña a bula bai i 
nos ta den tempu di karna- 
val. 


*** 
Mi ousensia tabata entre otro 
pa motibu di salú. Manera 
mayoria di hende, grip a flur 
mi tambe. Anto tras di otro. 
Apénas mi a kaba di reku- 
perá ku el a bolbe bòfta mi. 
No ta wega. Un lucha pisá ku 
remedi. Komo no ta basta, mi 
yu tambe a hañ’é. Ta kibra mi 
kurason ora e ta malu. Drumí 
sin forsa i ta mira mi ku e 
wowonan kargá. 


*** 
Nos a bai pasa fin di aña na 
Kòrsou. Ta un lei no skirbí. 
Fin di aña ta serka mi hende- 
nan mi mester ta. Mi no ke ni 
kòrda e dia ku kisas pa un òf 
otro motibu esaki lo no ta po- 
sibel. E dia ei mihó tur hende 
keda leu. Mi ta realístiko ku e 
dia lo por yega. Pero tanten 
ku mi por, mi ta bai. 
*** 
No komprondé mi malu. Bo- 
neiru ta trata mi bon. Pero 
tur ku ta biba for di nan lugá 
natal, sa kiko e sensashon 
aki ta. Tin sierto temporada 
simplemente bo mester ta na 
kas. 


*** 
Hustamente den e dianan 
ku mi mester a bula kuné, mi 
yuchi a haña un keintura ku 
no kier a baha. Unabes na 
Kòrsou mi prima a yuda mi 
bon. E tambe tin un yu hòm- 
ber poko mas grandi,pues 
e sa kon i kiko mester hasi. 
I despues di dos dia, shon 
tabata pa su kuenta. Kore 
hunga i dibertí su mes. Ora 
e ta asina esaki ta nifiká sí ku 
mi mester keda tin bista. 


*** 
A bira un mester ku tur mainta 
mi mama tabata lanta traha 
wea di papa pa mi yu. Dado 
momentu e tabata pasa stret 
bai kushina i lur riba stof. 
Den e poko dianan ya el a sa 
kua ta e wea di papa. Mi kier 
men, unda bo ta traha? 
*** 


Den búskeda direktor pa BCN 


DESKRIMINASHON! 


KRALENDIJK – Min- 
isterio di Finansa bou di kua 
ta resortá Belastingdienst 
Karibe Hulandes, a habri 
un vakatura pa un direktor 
nobo. E direktor aktual ta 
bayendo ku penshun, pero 
remarkabel ta ku e vakatura 
akí ta konta solamente pa 
Hulanda, pa sierto emplea- 
do di Gobièrnu Hulandes 
so. Hopi hende ta interpretá 
esaki komo diskriminashon 
di parti Hulanda. 
Punto ta ku hendenan 


lokal no por reakshoná riba 
e vakatura pa un direktor 
nobo pa Belastingdienst, 
kontrario na por ehèmpel e 
vakatura resien pa un hefe 
nobo di Kuerpo Polisial 
Karibe Hulandes, kaminda 
sí lokalnan por a solisitá i te 
asta e eskoho a kai riba un 
boneriano ku tin basta aña 
den servisio di e kuerpo, 
Alvin Braaf, kende poko 
dia pasá a huramentá komo 
e hefe nobo. 
Pa e puesto di un direk- 


tor nobo na e unidat di SZW 
di ministerio di asuntunan 
sosial i labor, tambe a usa 
mesun sistema. A publiká e 
vakatura solamente na Hu- 
landa kaminda hulandesnan 
europeo por a solisitá. 
Dentro di poko e direktor 
nobo hulandes europeo ta 
remplasá e direktor aktual, 
Johanna van der Bremer, 
kende ta regresá Hulanda 
na luna di yüni. 
Ta inkomprendibel e 
maneho ku e ministerionan 


na Hulanda ta hiba pa loke 
ta trata solisitut pa nan de- 
partamentonan na Boneiru 
en partikular. Vakatura pa 
puestonan mas abou den 
e departamentonan sí ta 
habrí pa lokalnan solisitá, 
pero momentu ku ta trata di 
puestonan haltu, e boneria- 
no no ta bini na remarke pa 
solisitá i esaki ta trese kuné 
ku mester biba ku e realidat 
ku mayoria puesto haltu ta 
hulandesnan europeo ta ok- 
upá. 


Siña di bo historia, kultura i 
naturalesa 
TELBO 
kanal 70 
Flamingo TV 
kanal 23 

Programanan di Bonaire.tv 
TELBO kanal 70 
Flamingo TV kanal 23 


Djaweps 19 yanüari 2023 


12.00 Sitionan Marká: 
Bolivia 
13.00 Aki Boneiru: 
Chispa di Pedo 
14.30 Herensia: 
Mirtha Leetz Cijntje 
15.00 BAPA: 
Mariolo Mercera 


16.00 Aktualidat: 
Benjamin Visser 
17.30 Aki Boneiru: 
Chelsey Domacasse 
18.00 Herensia: 
Lina Provence-Semeleer 
19.00 BAPA: 
Sur Virginia (Trahamentu 
Dushi Tamarijn - Trahamentu 
di Kura di Yatu (Magasina Rei) 


20.00 Herensia Aruba: 
Eusebio Sebastian Petrona 
21.00 Aki Boneiru: 
Letisia Thielman 
22.00 Herensia: 
Julieta van Dinter-Beaumont 
23.00 BAPA: 
Familie Mooij 


Tur mèrdia 12’or ta kuminsá un programashon 
nobo di 4 ora. E programashon aki ta ripití pa 
24:00. 


Echo ku e no a entregá su asiento 
Pa Suzy su prima Daisy a 
demonstrá falta di rèspèt 


KRALENDIJK – Pa 
Suzy Thodé, lider di Union 
Revolushon 
Boneriano 
(URB), su prima lider 
di M21, Daisy Coffie a 
demonstrá falta di rèspèt 
dor di keda sin entregá 
asiento di Konseho Insular, 
na momentu ku el a kibra 
ku MPB. Suzy Thodé den 
e programa AKTUALI- 
DAT a kombersá ku Bòi 
Antoin riba entre otro e 
kaso Wim van Huizen i su 
partisipashon den elekshon 
binidero. 
Pa loke ta trata e kaso 
di Van Huizen, un persona 
ku kuenta fiktisio riba face- 
book, ku tabata ataká i me- 
nasá hende, Thodé a duna 
di konosé di no a interesá 
mas den kontinuashon di e 
kaso. ”For di un prinsipio 
di mi banda mi no a mustra 
interes den e kaso. Fo’i mo- 


mentu ku m’a sali prizòn 13 
di yanüari 4'or di atardi, pa 
ami e kaso a kaba.” 
E kaso no a bai dilanti 
korte i aparentemente ainda 
ta bou di investigashon. 
Thodé a duna di konosé di 
a laba su man kompleta- 
mente for di e kaso. ''E kaso 
a kousa ami i famia hopi 
daño den tur sentido. Hopi 
troumátiko.” 
E ta sigui splika ku 
nunka mas a bai kas di su 
mayornan pa wak kon e de- 
tenshon a tuma lugá. Loke 
inisialmente a palabrá ku lo 
mester a sosodé. Riba esaki 
e presentadó ta puntra ku si 
e asuntu no ta pone un man- 
cha riba Thodé su nòmber. 
Esaki lo no ta muchu 
kumbiniente mirando ku e 
ta partisipá den elekshon 
binidero. Thodé ta indiká 
ku su karchi di kastigu ta 


limpi, pues e no ta mira es- 
aki komo un problema. 
Mas aleu Thodé a duna di 
konosé ku su partido Union 
Revolushon Boneriano, ta 
kla pa bai elekshon.”Nos 
tin un total di 18 persona 


riba lista. E por bira mas 
òf ménos tambe. Esaki ta 
dependé e aporte ku esnan 
riba lista por duna na nos 
plan di gobernashon.” 
E presentadó a elaborá 
tambe riba e lider polítiko 
Daisy Coffie, kende ta pri- 
ma di Suzy. Esaki en bista 
ku nan dos ta famia di otro. 
Antoin a puntra Thodé 
entre otro riba e echo ku 
Coffie a bai ku su asiento 
despues di a kibra ku MPB. 
''E mester a entregá su 
asiento. Esei lo tabata e kos 


profeshonal ku e mester a 
hasi. Ta un forma di rès- 
pèt. Bo no por bai ku stul di 
hende, no ta bo stul.” Tho- 
dé ta bisa di ta desaprobá 
e akto aki. Riba pregunta 
dikon e dos polítikonan aki 
no ta papia ku otro Thodé a 
deklara lo siguiente. “Mi ta 
hende di ún palabra di ko- 
mienso te final. 
Mi ta enfatisá ku si bo 
ta un hende ku ke bai den 
polítika i atendé ku hende, 
bo mester ta hende di ún 
palabra.” 


Aviso polítiko 

Repasando último 4 aña di gobernashon 
Forsa pa ehekutá proyekto 
ta un problema 


KRALENDIJK – Bon 
mirá plaka no ta un pro- 
blema den gobernashon 
di Boneiru. Loke sí ta un 
problema ta falta di forsa 
den e aparato gubernamen- 
tal pa ehekutá proyekto. 
Esaki Hennyson Thielman, 
diputado postulá pa MPB 
den 
kolegio 
ehekutivo, 
a trese dilanti den e pro- 
grama semanal di MPB na 
Bonaire.tv. 
Di akuerdo Thielman, e 
pensamentu t’ei ku hopi sèn 
ta sobra, pero esei ta algu 
normal. Si wak otro muni- 
sipionan na Hulanda. “Nan 
tambe tin sèn ta sobra na fin 
di aña. Tin asina tantu pòst 
den kua ku tin hopi sèn. Nan 
tin mag di yega te na sero, 


pero hopi biá ta reservá 
algu pa eventualmente algu 
inesperá sali. Pues tur de- 
partamentu ta kouteloso ku 
e sèn ku nan tin. Dor di esei 
ta sobra sèn. Ora pone tur 
huntu e ta bira un montante 
basta haltu tòg, pero no ta 
manera ku e sèn ei ta bai. E 
ta bini bèk riba presupuesto 
i ta keda pa e siguiente aña 
atrobe i por sigui us’é pa 
proyektonan.” Loke sí mes- 
ter bai kuminsá traha ariba, 
di akuerdo ku Thielman, 
ta e parti di ehekushon di 
proyekto i loke tin komo 
meta. Awor akí pa gran 
parti ta mira ku sèn no ta e 
problema, pero mas tantu e 
forsa pa ehekutá proyekto. 
Thielman: Tabata kuater 


aña stabil di gobernashon. 
Esaki ta loke ta nesesario 
tambe pa realmente hasi 
e diferensia. Pa hasi kam- 


Diputado Thielman: “Falta di forsa pa ehekutá proyekto.” 


bio fundamental, mester di 
tempu pa hasié. Den e tem- 
pu ku nos a haña, nos por 
a hasi hopi kos. E ta bini 


enbèrdat ku e stabilidat ku 
ta rekerí hopi diskushon pa 
finalmente yega na desi- 
shonnan.” 


Diputado Hennyson Thielman: 
Posibilidatnan grandi pa futuro 


KRALENDIJK-- “Mi 
ta mira e posibilidatnan 
grandi pa Boneiru pa futu- 
ro. Tin algun desishon im- 
portante ku mester tuma pa 
guia e desaroyo positivo ei. 
Pa hopi tempu nos a aseptá 
tur loke ku tabatin bin”. 
Esaki diputado Hennyson 
Thielman (MPB) a trese di- 
lanti den e programa radial 
semanal di MPB na televi- 
shon. 
E mandatario di MPB a 
bisa: “Awor akí nos ta den 
situashon di luho i no mes- 
ter di mas trabou aki nan. 
Loke nos mester ta trabou- 
nan ku ta paga mihó, fasi- 
lidatnan di mihó kalidat, 
pa asina nos por kobra mas 
i tin mas entrada pa e isla 
mes. Pa nos por guia e de- 
saroyo ei mester tuma de- 
sishonnan ku ta nesesario 
pa bai den e kaminda ku bo 
ke. Si nos no ta kouteloso, 
bo ta haña bo ku otro hende 
ku sí ta mira tur e posibi- 


lidatnan ku tin, ta bin pro- 
bechá riba nan tur i nos mes 
ta para na banda mira esaki 
sosodé. Anto nos mes no ta 
benefisiá di nan.” 


Direkshon 
Thielman a sigui bisa: 
“Mester ta bon deliñá e 
vishon i direkshon ku nos 
ke bai. Pa kuminsá, mester 
prepará e hendenan pa nan 
ta parti di e desaroyo ei, pa 
nan por ta esnan ku ta gosa 
pa gran parti di e benefi- 
sionan ei.” 
Mas aleu Thielman a 
asentuá ku turismo awor 
akí ta e sektor di mas gran- 
di di nos ekonomia i mester 
gui’é bon. I invertí aden i 
hasié na e manera korekto, 
pa esnan ku ta traha den 
e sektor akí, ku ta mas ku 
kuater mil hende, por tin 
un bon entrada. Asina nan 
tambe por hisa nan nivel 
di bida i di nan famia. Esei 
ta e promé meta. Banda di 


esei nos ke sigui diversifiká 
nos ekonomia. 


Otro oportunidat 
Thielman: “E echo ku 
nos ta parti di Hulanda ta 
brinda nos otro oportuni- 
datnan ekonómiko pa Bo- 
neiru. Tin hopi invershon 
pendiente pa bin Boneiru. 
Ta bini mas oportunidat. Si 
kue tur kos huntu, ta kasi 
un bion na invershon tin ku 
tuma lugá na Boneiru den e 
próksimo sinku aña. Sí usa 
esei bon, ta krea otro opor- 
tunidat den e otro sektornan 
dor ku a usa e sèn bon.” 
“Mi ta kere nos a hasi 
hopi trabou durante e kua- 
ter aña ku a pasa. 
Un di e partinan ku nos 
por hasi mas mihó, ta pone 
énfasis riba e parti di komu- 
nikashon, pues komuniká 
mas mihó riba tur loke nos 
a hasi i informá komunidat 
mas tantu”, segun Thiel- 
man. 


KRISTU TA GUIA NOS 
DEN VIKTORIA 


“Ma grasia sea na Dios, Kende semper ta guia nos 
den Su triunfo den Cristo, …” 2 Korintionan 2:14(BS) 


Ora nos bira yu di Dios, satanas ta deklará guera kon- 
tra nos, i e kristian ta konstantemente den bataya. Se- 
ñor kier pa nos sali viktorioso den e bataya di bida. 
Nos no por bringa e bataya den nos mes forsa i gana, 
pasobra ta un bataya spiritual i nos mester di arma 
spiritual pa bai guera kuné. Nos Tata selestial a proveé 
un armadura, ku E sa sigur lo guia nos na viktoria. El a 
instruí nos pa bisti e armadura kompleto. Nos mester 
usa e armadura manera El a manda nos. No por laga 
ningun parti afó, pasobra si nos skohe pa bisti algun 
parti so, e enemigu ta vense nos riba e partinan ku 
nos a laga afó, pasobra eseinan ta sin Dios Su poder 
i protekshon. 
Nos mester para firme i bisti: E Faha di bèrdat ku ta 
tene henter e armadura na su lugá, nos mester ko- 
nosé e bèrdat di evangelio, e Korasa di hustisia ku nos 
a risibí di Dios, no di nos mes, Pianan dispuesto pa 
bai testifiká di Kristu, Eskudo di fe pa nos kere tur e 
promesanan di Dios i vense den ora di prueba, Hèlm di 
salbashon ta e regalo ku Señor a duna nos i e Spada 
di Spiritu ku ta e mesun Palabra ku Hesus a usa kontra 
satanas den desierto; Efesionan 6:1-0-17. 
Ora nos tin e armadura kompletu bisti, Kristu ta guia 
nos den viktoria! 


Fred i Sigried Antersijn 
Produkshon PGM 

Na opinion di Humphrey Wout jr: 
Little League mester bolbe 
haña atenshon 


KRALENDIJK 
– 
Komo mucha e tabata un 
hungadó di beisbòl den Lit- 
tle League. Awor ku e ta na 
bíspera di su aparishon riba 
lista di MPB, Humphey 
Wout jr. a referí nae deporte 
aki, ku segun e a bai hopi 
atras. Esaki miéntras ku 
e nesesidat pa e mucha ta 
grandi i for di chikitu mes- 
ter por kuminsá stimul’é pa 
hasi deporte. 
Wout: “Esaki por mira 
tambe den Pony League, 
kaminda algun persona ta 


hasiendo esfuerso grandi 
pa e mucha. Semper tin tra- 
bou pa hasi riba tereno di 
deporte. Si e posibilidatnan 
t’ei, mester hasi uso di nan 
awor akí.” 
Wout ta sigui: “Di pafó 
mi ta mira sierto kosnan 
ta pasando i mi ta haña 
inhustu loke ta hasi gran 
mayoria di e pueblo mal 
kontentu. Semper mi a siña 
ku tin kultura i naturalesa. 
E diferensia ta ku ta siña di 
kultura i naturalesa ta nasé, 
ke men no por kambia natu- 


ralesa, pero kultura sí, pero 
no mester kambi’é. Kultura 
ta keda un parti importante 
di nos identidat i mester 
manten’é.” 
Loke tambe ta un estor- 
bo, di akuerdo ku Wout, ta 
e leinan nobo ku a bini ku 
ta hasi difísil pa e boneri- 
ano yega na su propio kas, 
pero mester por kambia 
esei bèk pa aki sinku aña ku 
tur hóben ku tin un trabou 
fiho i un salario riba nivel, 
mester por bini na remarke 
pa tin nan propio kas. 


STINAPA ta kanselá 
plantamentu mangrove 


KRALENDIJK—Awe 
djabièrnè 20 di yanüari, 
STINAPA lo mester tabatin 
un evento. Ta trata aki di 
plantamentu di mangrove. 
Esaki den koperashon ku 
Mangrove Maniacs. Man- 
grove ta kontribuí den e lu- 
cha kontra sargassum i ta 


sirbi pa protehá kosta di 
Boneiru. Tambe e ta sirbi 
komo kas pa un variedat di 
insekto, para i tambe piská. 
Pa motibunan fuera di 
nan alkanse, mester kanselá 
e evento. No ta konosí ki 
dia e evento lo kontinuá. 


Entre partidonan di koalishon 
Hopi biá tin diferensia grandi 


KRALENDIJK -- Hopi 
biá tin diferensianan grandi 
entre partidonan di koal- 
ishon ku ta forma gober- 
nashon i ta lokenan ku mes- 
ter bai wak, prinsipalmente 


e relashon ku Hulanda 
nos ta mira e kosnan basta 
diferente for di otro, esaki 
Diputado Hennyson Thiel- 
man, a bisa durante e pro- 
grama di MBP na Bonaire. 


tv. 
Pa loke ta trata su aspi- 
rashon pa drenta polítika, 
Thielman a bisa na 2013 
el a kuminsá den polítika. 
E tabata studiando pafó di 


Boneiru i tabata realmente 
e interes pa bin yuda kon- 
tribuí. Direktamente e no 
tabatin e pensamentu pa 
drenta den polítika, pero 
pa yuda sí kon por duna un 
kontribushon. 
Thielman: “Mi a wak tur 
e partidonan ku tabatin e 
tempu ei, pero tòg no a sinti 
serka nan niun ku esaki 
realmente ta un partido ku 
mi por para tras di dje. Nèt 
e tempu ei Elvis Tjin Asjoe 
tabata pensando pa kumin- 
sá un partido polítiko i nos 
a papia tokante idea i kos- 


nan nobo ku mi ke a trese 
i dor di esei nos a disidí di 
bai forma e partido huntu.” 
Pa loke ta trata koalis- 
hon huntu ku UPB, Thiel- 
man a bisa hopi biá tin 
diferensianan grandi i ta 
lokenan ku mester bai wak, 
prinsipalmente e relashon 
ku Hulanda ta mira e kos- 
nan basta diferente for di 
otro. Sí ke logra sierto kos- 
nan sigur trahando huntu ku 
otro, por logra hopi mas en 
bes di bringa Hulanda i tòg 
no logra e meta finalmente. 


Telbo ta drai 
ku 52 trahadó 


KRALENDIJK 
-- 
Aworakí Telbo tin 52 em- 
pleado. Direktor di e kom- 
pania di telekomunikashon, 
Gregory Colina, ta mira ku 
Telbo mester bai krese. “Pa 
un kompania keda para ketu 
sin krese, despues di un ratu 
e kompania ta bira opsole- 
to, pues mester krese di un 
manera ku bo ta duna mas 
hende kupo di trabou.” Es- 
aki ta Gregory su empeño, 
pa bin ku sufisiente negoshi 
nobo pa Telbo por krese na 
empleado tambe i duna tur 
hende un pan i garantia. 


Gregory a nase den 
Steenrijk na Kòrsou. Steen- 
rijk ta kaminda Landsradio 
tabatin su satelitnan grandi 
di ántes. 
“Mi a nase mira e desa- 
royo komo mucha di pone 
satelit i sèmper mi tabata 
bisa ku mi tin gana di traha 
un dia na e lugá ei. I suerte 
di bida a pone ku mi a bai 
traha einan i a bira hefe di 
henter e edifisio”, Gregory 
Colina a bisa. 
Telekomunikashon 
ta 
fasin’é, ta un área ku ta ku- 
brí tur loke ta ‘netwerk’ den 


telekomunikashon. Si papia 
di algu móbil, loke ta tele- 
komunikashon bo ta hañ’é 
na Telbo tambe. 
Telbo tin kuater servi- 
sio prinsipal di telekomu- 
nikashon, ku ta mobil, liña 
fiho, kabel i Internèt. Tel- 
bo tin akuerdonan di kabel 
supmarino huntu ku FLOW 
mes ku ta bai Kòrsou, ta 
fasilitá henter Boneiru ku 
telekomunikashon básika- 
mente, ta un ardu prinsipal 
di negoshi na Boneiru. 


Porfin despues di basta reklamo 
Drechando kaminda pa 
bai Curoil 


K R A L E N D I J K — 
Despues di basta reklamo, 
porfin a nota ku a kumin- 
sá aktua. Ta trata aki di 
e kaminda pa bai planta 
di Curoil. Esnan ku entre 
otro mester bai kumpra 
bòm di gas, mester pasa 
riba un kaminda di tera 
den basta mal estado. 
E áwaseru ku a kai úl- 
timo lunanan a koba e ka- 
minda, i outomobilistanan 
mester maniobrá pa no kai 
den buraku. Siudadano 
Nel Nicolaas a kapta mo- 
mentu ku trabounan di 
drecha e kaminda tabata 
tuma lugá. 

KRALENDIJK—Re- 
sientemente Bea Moedt a 
kumpli 73 aña di bida. Bea 
ta den fase final di su bida 
debí na malesa di kanser. 
Bea ta kedando na ospice 
Arco Cavent. 


Bea tin un amor inmen- 
so pa fotografia. Den su úl- 
timo buki di foto `Curacao, 
my lasting love affair’, Bea 
a ekspresá su amor i gradi- 
simentu na Kòrsou. 
Den e programa Her- 


ensia, Bòi Antoin a komb- 
ersá aña pasá ku Bea riba 
entre otro su bida, su amor 
pa fotografia i su malesa. 
Apesar di su malesa, Bea ta 
enfrentá bida ku un aktitut 
positivo i ta kontentu. 


Alma di spesialmente hendenan ranká di bida 
Hopi spiritu ta dualu 
na Boneiru 


KRALENDIJK — Tin 
hopi spiritu ta dualu rònt na 
Boneiru. Esaki Jan Arnold 
Francken, un medium, un 
persona ku ta komuniká ku 
spiritu, a indiká. Francken 
tabata invitado den e pro- 
grama AKTUALIDAT re- 
sientemente. Bòi Antoin a 
hasi un bishita serka e me- 
dium. A kombersá riba en- 
tre otro spiritu i tambe hen- 
denan pèrdí na Boneiru. 
Francken ta splika ku 
el a nase komo medium. 
E ta enfatisá ku e no ta un 
klarividente, esaki ta algu 
diferente. Un medium tin 


e abilidat di komuniká ku 
spiritu. Por trata di tantu 
hende bibu òf morto. ”E pa- 
labra spiritu por bisa ta un 
nòmber kolektivo pa dife- 
rente identidat.” 
Tin diferente sorto di 
spiritu. E ta splika entre otro 
di spiritunan ku ta dualu. Ta 
papia di spiritu ku ta dualu 
na momentu ku un persona 
fayesé inesperá. Esaki por 
ta dor di aksidente, asesiná 
òf suisidio. E spiritu ta 
keda pegá na e último sus- 
eso promé ku e persona a 
fayesé. Segun e medium, 
Boneiru tin hopi spiritu ku 
ta dualu. El a splika mas 
aleu ku personanan ku muri 
di forma natural, no ta keda 
kalifiká komo spiritu ku ta 
dualu. 
Jan Arnold ta indiká ku 
na momentu ku un persona 
fayesé, esaki ta uza energia 
di esnan rònt di dje. Spesi- 
almente si tin persona ku tin 
algu di aber ku medium.”E 
tipo di hendenan aki tin un 
energia yamá ‘ectoplas- 
ma’’. 
Na momentu ku e per- 
sona ta fayesiendo, e ta 
apsorbé e energia aki i ta 


pasa over pa e otro bida. 
Ectoplasma ta un energia 
ku mediumnan ta proyektá/ 
produsí na momentu ku e ta 
sea den un trans òf ta bezig 
ku su práktikanan. 
Segun 
Francken 
ta 
kuadra ku tin hende ta sea 
mira lus òf ta sinti porta òf 
otro opheto move.”Esaki 
ta manera ku e persona ku 
a fayesé ta indiká ku e ta 
presente. ”Spiritu ta mani- 
festá nan mes na e manera 
ku abo ta mira i kòrda nan.” 


Bea Moedt a kumpli 73 aña 
Ehèmpel di aserkamentu 
positivo di bida 


KRALENDIJK -- Ash- 
ier Martines pilá di promé 
ora di MPB, ta haña e par- 
tido unu fuerte. E hóben 
for di inisio di e partido a 
postulá su mes riba lista i ta 
kontinuá tambe e elekshon 
di 15 di mart. Martines: 
“Mi a mira seriedat den 
MPB i ta hendenan ku ta 
move. For di prinsipio mi ta 
ku e partido. Hóbennan no 
tin masha interes den polí- 
tika. Den e ramo ku mi ta, 


mi ta trata na logra e meta 
ku mi ke logra.” 
Martines durante pro- 
grama di MPB na Bonaire. 
tv, a bisa e ta den otro ramo 
i nunka lo bisa ku e ta bai 
sòru pa penshun i krèsh, 
tin koleganan kapasitá den 
partido ku por hasi esei. 
Den e área di deporte ainda 
falta, pero poko poko nos ta 
kana yega. 
Mira loke a keda hasí i 
skohe bon. 


Ashier Martines 
MPB ta fuerte 

Skirbí pa: 
Rudy 
Domacassé 


Totalmente 
konsentrá 


Mi tabata totalmente konsentrá den un trabou i bou di 
strès. Direpente e fotonan akí ta drenta ku e remarke: 
'sin komentario'. Esaki a pone mi hari i aliviá mi di 
un tiki strès. Mesora mi a mira e imágennan di eks- 
terior ku paña ta kologá pafó na edifisionan grandi. 
Esaki tambe ta desaroyo? 


Kompetensia a kuminsá 


E kompetensia a kuminsá. Awe e promé partisipante 
a inskribí. Inskribí pa e kompetensia di sòpi di pam- 
puna. Un di nos kompañeronan di landamentu a pre- 
sentá ku e sòpi akí. E tabata hopi dushi mes, kasi mes 
dushi ku esun di mi. Pero ta na hurado pa disidí esaki. 
Mi ta kere ku e kompetensia ta bai bira hopi fuerte 
Tin mas partisipante? 


Frente Kultural a reuní ku dr. Gunay Uslu (D66) 
Sektor kultural pasando 
tempu difísil 


KRALENDIJK – Sek- 
tor kultural di Boneiru ta 
pasando tempu difísil. E 
dianan ku a transkurí dife- 
rente grupo a splika Minis- 
ter Robbert Dijkgraaf i Sek- 
retario di Estado dr. Gunay 
Uslu di OCW kon difísil 


nan tin’é. Nan ta hasiendo 
trabou boluntario, pero no 
ta haña sufisiente fondo pa 
por kumpli ku nan mishon. 
Siman pasá djabièrnè 
algun fundashon afiliá na 
Frente Kultural a reuní den 
sala di FuHiKuBo ku Uslu. 


Nan a haña oportunidat 
amplio pa trese nan preok- 
upashonnan dilanti. Esnan 
presente tabata e anterior 
Dance Sensation, ku awor 
ta siguiendo bou di otro 
nòmber, Plataforma Kul- 
tural i FuHiKuBo mes. 
A papia entre otro to- 
kante e montante mará na 
e kontrato di kuido ku En- 
tidat Públiko. Interesante 
ta ku e anterior diputado di 
kultura, Nina den Heyer, 
tambe tabata presente na e 
reunion, awor komo direk- 
tor di OCW na Boneiru. 
Mas aleu e sektor kultur- 
al a ekspresá nan desgustu 
pa e forma kon Prins Ber- 
nhard Cultuurfonds di Ka- 
ribe ta trata nan ora pidi sèn 
pa proyekto. 


KRALENDIJK— Den- 
tro di poko Boneiru ta bai 
tin elekshon. Den e kuadro 
aki tur hende ku tin nasho- 
nalidat hulandes, i riba 18 
aña di edat, por postulá pa 
forma parti di kolegio ele- 
ktoral. 
Tur bibá na Boneiru, 
Statia i Saba tin meskos ku 


siudadanonan na Hulanda, 
influensia riba konstitushon 
di Eerste Kamer. Pa kada 
isla lo tin un asina yamá 
kolegio elektoral pa Eerste 
Kamer 
E kolegionan elektoral 
ta konsistí di represent- 
ante di pueblo di entidat 
públiko,ku miembro di es- 


tadonan provinsial i kolegio 
elektoral pa votadónan hu- 
landes den eksterior lo vota 
pa miembronan di Eerste 
Kamer. Dia di postulashon 
pa kandidato na Boneiru, 
Statia i Saba ta riba djaluna 
30 di yanüari. Na Boneiru 
esaki ta tuma lugá na Pas- 
sangrahan 


Por postulá pa Kolegio 
elektoral 2023 

Pa servisio di fèri den área karibense 
Islanan ABC parti plan Nashonnan Uní 


KRALENDIJK 
– 
Nashonnan Uní a desar- 
oyá un plan pa inisiá un 
netwerk di servisio di fèri 
den área karibense. Den 
e plan a tuma kuater ruta, 
bou di kua un ruta den kua 
Aruba i Kòrsou ta aden. Un 
otro ruta mester konektá 
Surnam i Guyana ku un 
konekshon di fèri ku Trini- 
dad i Tabago, ku ta kon- 
siderá komo un punto di 
konekshon importante den 
e netwerk. 
E tempu benidero ta 
bai konsultá ku e paisnan 
embolbí tokante nan dis- 
ponibilidat, e site pa notisia 
marítimo, Schuttewaer, ta 
anunsiá. E proposishon di 
proyekto ta skirbí dor di e 
komishon ekonómiko pa 
Latino Amérika i área ka- 
ribense di Nashonnan Uní. 
Segun Schuttevaer, e 
plannan no ta nobo, pa 
desena ya tabata papia to- 
kante konekshon di fèri ku 
ta kalkulá ta mas barata i 
sigur mas limpi kompará 
ku e liñanan di aviashon 
usual. Tambe e servisionan 
di fèri mester bai stimulá 
negoshi entre e paisnan. 
Pero dor di e inmensidat 
di e área, nunka anterior 
niun hende a riska pa bini 


ku un proposishon konkre- 
to. Esaki pues awor sí tei. 
E ruta di kua Sürnam lo 
forma parti di dje, ta identi- 
fiká komo esun mas alkan- 
sabel di e kuaternan, pa- 
sobra esaki ta e márgen di 
ganashi mihó pa laga mira 
e servisio. Segun e estudio, 
pa e frekuensia di dos biahe 
pa siman, tin mester di un 
barku. 
Pa esaki a pone prefer- 
ensia di un fèri rápido, ku 
entre por transportá trùk di 
karga ku diferente produk- 
to. Esaki mester promové 
negoshi entre e paisnan bou 
di otro. 
Ainda mester hasi hopi 
trabou, segun Schuttevaer, 
promé ku e konekshon di 
fèri proponé bira operasho- 
nal. Paisnan ku ke bira parti 
di e netwerk di konekshon, 
mester sòru pa entre otro pa 
bon fasilidat di haf. 
Hopi tambe ta dependé 
di e kapasidat di haf dis- 
ponibel. Mester atendé ku 
esaki pa sòru pa na momen- 
tu ku e barkunan mester 
keda den e hafnan ta mas 
korto posibel pa un mihó 
efisiensia 
operashonal. 
Mester revisá tambe regla- 
nan di Duana i Imigrashon 
pa karga i hende. 


APLIKÁ PA AOV 


Bo ta kumpli 65 aña e aña aki? 


Seis luna promé ku bo hasi aña, bo por apliká pa AOV 
kaba. 


Pa mas informashon, tuma kontakto ku RCN-unit SZW 
via 715-8888, tira un bista riba www.rijksdienstcn.com, òf 
pasa durante nos orario di konsulta riba djaluna, djárason 
òf djabièrnè entre 8:00 or i 11:30 or di mainta. 


PARTISIPASHON 


Relashoná ku trabounan di reparashon ku asfalt Kaya 
Gobernador N. Debrot i Kaya Leeuwarden ta 
kompletamente será. 
Fecha: 
Djaluna 23 di yanüari 2023 te ku djaweps 26 di 
yanüari 2023 di 07.00 or di mainta te ku 12.00 or di 
mèrdia. 
Ta pidi komunidat di Boneiru i tur outomobilista en 
partikular pa siguí e rutanan alternativo ku ta indiká ku 
bòrchinan. 
Direktor di direktorado Planifikashon i Desaroyo 
Ing. Marlon Martina, MBA 

Último episodio seri semi dokumental Sitionan Marká e wikènt akí 
Frans Booi di bishita na kuebanan 
den Plantashi Bolivia 


KRALENDIJK 
-- 
E 
semi dokumental Sitionan 
Marká ku Frans Booi, ta un 


seri di 19 programa tokante 
sitionan históriko, presentá 
pa Felix Nicolaas. E wikènt 


akí ta pasa e último episo- 
dio di e dokumental. 


Historia presentashon 
Na aña 2006 e amigunan 
Frans Booi i Felix Nicolaas 
a kuminsá ku un programa 
na Radio Bon FM titulá ‘Di 
nan pa nos’ i na sierto mo- 
mentu ta kuminsá ku un seri 
di programa tokante ‘Land- 
marks of Bonaire’ ku Booi, 
e hòmber di kultura boneri- 
ano, multi faseta, multi tal- 
entoso, tabatin programa 
na radio Pa Guillermo na 
1977, edukador ku a dirigí 
Departamento di Kultura di 
Boneiru pa hopi aña, huntu 
ku su forma i tópikonan in- 
teresante manera e so por. 
‘Landmarks’ un proyek- 
to ku puntonan históriko 
rònt Boneiru ku un pedestal 
o un obelisk. 
Danki na e kompania 
IGC di su esposa, Maggie 
Booi-Kaiser, ku a spònser e 
plakatnan na 2005 ku ta sp- 
lika kiko ta mira, OSNA na 

A kuminsá drecha klòknan di Misa Coromoto 


Despues ku e dos klòknan na Misa La Vírgen di Coromoto na Antriol tabata for di servisio, e 
siman akí despues di a rekoudá fondo, a kuminsá ku e trabounan pa pone e klòknan bèk den 
servisio. Na 1955 a instalá e klòknan na toren di e misa i kada tin a haña un nòmber. Ta trata 
aki di Ludovic i Paulina, refreriendo na L.D. Gerharts i Paulina Statie. 


1986 i Booi su grupo ku e 
konstrukshon di tur lokual 
ta mira rònt Boneiru, ainda 
falta mas pa pone na algun 
sitio, pero e splikashon ta 
risibí for di awor. 
Bòi Antoin skuchando 
e programa na radio i ko- 
nosiendo Booi ku tur su 
akontesimentunan di kul- 
tura, arte, historia i hende 
di Boneiru, a aserká e duo 
na vários okashon último 
añanan pa pensa riba un do- 
kumental, un seri na telev- 
ishon pa tur lokual a papia 
riba na radio keda filmá na 
e sitionan rònt Boneiru. 
Pues ku e base akí a pro- 
dusí e programa, grabando 
na aña 2021 pa kasi 8 luna 
na vários sitio históriko, 
despues otro kantidat di 
luna pa editá e seri pa tur 
e vários tópikonan intere- 
sante bini dilanti den sierto 
órden di aparishon, mís- 
tiko, di komersio, arkitek- 
tura, astronomia, geologia, 
historia di indjannan i áre- 
anan tambe di importansia 
pa nos konosé nos isla mas 
mihó. 


Último episodio 


E wikènt akí ta pre- 
sentá e último episodio, ku 
bishita na kuebanan den 
Bolivia, entre otro na kue- 
ba di Spelonk i e kueba sin 
nòmber. Ta splika di unda 
e nòmber Bolivia ta bini. 
Ta trata e monogram di e 
stichi. 
Hopi informashon di e 
diferente tribunan di indjan 
ku a bishita nos isla, di e 
marka indjan den kueba di 


Spelonk. Tambe di Tlaloc, 
Dios di Aztekanan. Ta 
bishita kueba sin nòmber i 
ta splika muchu mas. 
Pa e wikènt akí di 20 pa 
23 di yanüari, tin sufisiente 
motibu pa no pèrdè e final 
di e seri Sitionan Marká, 
kuminsando djabièrnè 12 
di mèrdia, ta ripití mei ano- 
chi, djasabra ta 4’or atardi, 
djadumingu 8’or anochi i 
djaluna 8’or di mainta. 

Kapa di tera riba kaminda 


KRALENDIJK 
– 
Tin un kapa di tera basta 
diki riba kaminda na al- 
tura di Rotònde Sùrnan di 
Rozendaal. E situashon akí 


ta trese peliger pa prinsipal- 
mente esnan ku ta trafiká 
riba baiskel ku fásilmente 
por slep ku nan baiskel i re- 
sultá heridá. E kapa di tera 


akí ta kore for di Kaya Ni- 
kiboko Sùit algu pa sùit di 
misa San Bernardo i ta sigui 
tambe riba un parti di Kaya 
Simon Bolívar. Na e parti 


di sòrter tambe tin kantidat 
di tera riba kaminda. Algun 
dia pasá despues di e yobi- 
danan fuerte di último tem- 
pu, SELIBON a kuminsá 


ta kita e tera ku a akumulá 
riba kaminda. Pues tin spe- 
ransa ku pronto lo yega na 
e sitio akí pa kita e kapa di 
tera ku tin. 

DUSHI TEMPU DI 
TELEVISHON 


‘The Wild Wild West’ 
Un dje promé serinan di 
televishon na TeleCuraçao 
tabata ‘The Wild Wild West’. 
E tabata basá riba spionahe 
i dje género di ‘Science Fic- 
tion’, produsí pa CBS Tele- 
vision Network. El a kore di 
17 di sèptèmber 1965 pa 11 
di aprel 1969. El a pasa na 
TeleCuraçao durante e kua- 
ter aña ei. 
E produktor a desaroyá ‘The 
Wild Wild West’ den un tem- 
pu ku serinan di televishon 
‘western’ (kòbòi) tabata per- 
diendo tereno kontra e géne- 
ro di ‘spionahe’. Michael Gar- 
rison a krea un James Bond 
riba kabai. 
James West, protagonista 


di e seri, a eksistí bou di e 
atministrashon di Presidente 
Ulysses Grant (1869-1877). 
E papel di James West tabata 
interpretá pa Robert Conrad. 
Ko-protagonista tabata Arte- 
mus Gordon (Ross Martin). 


Fantasia 
E duo aki tabata solushoná 
krímen i protehá Presidente 
Grant. 
Tambe 
desmantelá 
plan di gangster-nan ku kier 
a tuma partinan di Estádos 
Unídos. 
Den ‘The Wild Wild West’ ta- 
bata presentá elementonan di 
fantasia, manera aparatonan 
avansá usá pa agentenan di 
spionahe i nan atversarionan. 
E kombinashon di e era vik- 


Ku e seri aki mi ke hiba boso den tempu. Mi ke rekordá huntu ku esnan ku a lanta 
den añanan sesenta i setenta televishon di e tempu aya. Televishon “pretu ku blanku”. 
Tambe pa laga e generashon despues sera konosí ku loke tabata dibertishon pa mucha, 
hóben i adultonan den dékadanan sesenta i setenta riba nos isla. TeleCuraçao a drenta 
operashon dia 31 di yüli 1960. 


toriano. I e uso di teknologia 
verneano, a pone ku e seri 
aki a kondusí na kreashon di 
wèpsaitnan ku ta sita e seri 
komo di influensia pionero 
den e género aki. E aspekto 
aki a keda mas asentua den e 
pelíkula ‘Wild Wild West’ pro- 
dusí na 1999. 


No opstante ku e seri tabata 
bon mirá, ku ‘high ratings’, tòg 
e produktornan a disidí di no 
kontinuá kuné. E desishon aki 
a kai kasi na fin di e di kuater 
temporada. E produktornan 
asina a hasi konseshon na 
Kongreso di Merka, ku tabata 
haña ku tabatin hopi violensia 
den e seri. 


Pelíkula 
Despues ku e seri aki a stòp 
a traha dos pelíkula di tele- 
vishon bou di su influensia. 
Tabata pelíkulanan den e 
género di komedia satíriko. A 
usa e mesun elenko di e seri 
original. E dos pelíkulanan aki 
a sali na 1979 i 1980, pues 
tras di otro. 
Na 1999 a sali un pelíkula 
teatral basá riba e seri ‘Wild 
Wild West’ bou di mesun 
nòmber. E pelíkula aki, ku un 
James West pretu, a resultá 
ku éksito. 

Awèl sí. esaki si mi tin poko 
mas konfiansa aden pasombra 
no ta idea di gobièrnu. 


Tonchi, bo a tende asuntu di 
fèri entre nos isla rumannan 
i tambe den region? 

ARUBA 
DEPORTE 


KRALENDIJK--Aña a 
habri, diferente di e ramo- 
nan di deporte di nos isla 
poko poko a kuminsá move. 
Djasabra awó kampionato 
futbòl hubenil ta kuminsá. 
Tabatin plannan pa ku fut- 
bòl veterano, kosnan masha 
bunita papiá, pero nos no a 
tende nada mas di esakinan. 
Aña a habri i no ta tende 
nada tampoko di esakinan, 
nada dje plannan pa ku fut- 
bòl veterano. 


KRALENDIJK--Or- 
ganisashonnan 
deportivo 
mester inkluí den nan tim, 
den nan direktiva un bon 
kuerpo o un persona ku sa 
e trabou di un Relashonista 
Públiko. 
No 
tuma 
e 
trabou 
keriendo ku esaki ta djis 
un nòmber, sin sa kon pa 
karga e funshon aki. Nos ta 
trese esaki dilanti debí ku 
den mayoria orga-nisashon, 
den deporte sigur, ku hopi 
di esnan enkargá ku esaki, 
e PR di mayoria di e organ- 
isashonnan ta laga hopi di 


Deporte riba e bon kaminda 
di desaroyo 


Asta tabata papiá di lan- 
ta un federashon o hinka 
esaki den man di FFB pero 
no ta tendiendo nada. 
Hopi bunita plannan ta 
bin dilanti pero parse ku 
aparéntemente tur esaki- 
nan ta keda na plan i pa- 
labrashon. Nos ta spera 
sinseramente di tende algu 
pronto, awó ku deporte en 
general di nos isla ta den un 
bunita kresementu, enorme 
desaroyo den deporte di 


nos isla. Si tin plannan, no 
laga esakinan drumi. 
Ban uni huntu na bien- 
estar di e deporte ku nos ke 
pa desaroyá aun mas.. 
E ta hopi importante 
pa ku nos deportistanan i 
tambe nos isla. Indebon por 
ehèmpel ta hasiendo un tre- 
mendo trabou. E instituto 
di deporte aki di nos isla sin 
duda, djis tuma nota di e si- 
man di deporte na kaminda, 
ta mira kuantu aktividat di 


deporte ta bai tin den e si- 
man di deporte pa ku nos 
isla Nos isla ta riba e bon 
kaminda pa loke ta deporte. 
Un asosashon nobo di de- 
porte a kaba mira lus di dia 
e siman aki. Un asosashon 
ku tur e bo intenshonnan 
pa ku desaroyo di deporte 
di nos isla, den e kaso aki 
e deportenan di beisbòl 
i sòftbòl pa tantu mucha 
muhé komo mucha hòm- 
ber. Bo tin un proyekto pa 


ku deporte di nos isla, trese 
esaki dilanti, papia di dje 
ku esnan ku lo por yudabu 
den esaaki pa nos deporte 
sigui krese riba nos isla. 
Nos ta riba e bon kamin- 
da, laga e trein sigui kore i 
no strobé ni para esaki. E 
tin ku sigui su ruta. 
E ta riba e bon kaminda, 
laga e sigui bai pa aki algun 
aña nos kosechá e frutanan. 
Tin hopi kos bon na ka- 
minda. 


Den un organisashon 
Relashonista Públiko tin tarea importante 


deseá. Nan no ta funshoná 
ètòl. No tuma un puesto 
kubo no sa di dje, ni sa mes 
kiko ta tarea o sea e trabou 
di un Relashonista Públiko 
ta den un organisashon, 
loke nos ta sinti hopi falta 
di dje den organisashonnan 
di deporte. Na masha ma- 
sha hopi okashon mes nos 
a trese esaki na publisidat. 
Si bo sa kubo no por hasi 
e trabou komo, no tuma e 
enkargo komo tal. 


No hasié. 
Si pidibu pa hasi e tra- 


bou i no sa di e trabou, si bo 
no sa de ke se trata, yama 
danki i laga esaki pa unu 
ku si konosé e trabou. Niun 
hende no por rabia kubo si 
den un kaso asina bo yama 
danki. 
Mihó bo yama danki ku 
aseptá un funshon kubo no 
sa di dje i stroba e desar- 
oyonan den e organisashon. 
Ta diferente Relashonista 
Públiko tin pa nòmber. 
Nan ta fayando i stroba e 
desaroyonan den un organ- 
isashon pasó nan no konosé 
e trabou ni sa mes de ke se 


trata. E no ta algu bashí sin 
kontenido. 
Tur loke ku ta den un or- 
ganiashon, asina kubo haña 
“lus bèrdè” dibo direktiva 
pa esaki haña publisidat, 
hasi e trabou. 
No keda wantá por ehèm- 
pel dos tres dia i tin bia asta 
siman, sin ku prensa logra 
haña e informashon. 


E no ta bon. 
E ta un trabou di re- 
sponsabilidat kubo tin ku 
kumpli kuné òf laga para. 
Tampoko ta bon pa keda 


wanta un hende na liña sin 
manda e informashon ku a 
pidibu. No primintí pren- 
sa informashon, hopi bia 
bisando ku ta haña esaki 
djisaki, awe mes, anto bo 
no ta kumpli kuné. 
Un relashonista públiko 
den un organisashon, mes- 
ter por kumpli ku e tarea ku 
e tin di kumpli kuné komo 
tal den un organisashon, ya 
ku si keda sin hasi esaki, 
bo por stroba e desaroyo- 
nan den un organisashon i 
tambe hasi daño na e bon 
nòmber di e organisashon. 


Desde awe mas friu te 30 
di mart 


KRALENDIJK – Des- 
de awe djabièrnè 20 di 
yanüari pa mitar di seis di 
mainta, e fenómeno Aph- 
elion ta manifestá, mundu 
ta mas leu di solo. No por 
mira e fenómeno, pero su 


por sinti su impakto. Esaki 
ta dura te fin di luna di mart. 
Durante e temporada 
akí e klima ta friu, mas ku 
e klima friu di semper i lo 
por sòru pa grip, tosamen- 
tu, difikultat pa hala rosea, 


etc. Nos mester oumentá 
e inmunidat konsumiendo 
hopi vitamina i suplemento 
di fortalesa. 
E distansia di mundu 
i solo ta 5 minüt di lus, òf 
90.000.000 kilometer. E 


fenómeno di Afelio ta alehá 
152.000.000 kilometer for 
di solo, ke men un 66 por- 
shento asina mas leu. 
E aire ta mas friu, nos 
kurpa no ta kustumá ku e 
temperatura akí, e ta hopi 


diferente. Nos mester man- 
tené nos kondishonnan di 
salú lo máksimo, no ta im- 
portá sí ta nublá òf tin solo, 
ta sinti e oumento di friu 
igual. 

HULANDA 


BREDA – Ministerio 
Públiko ta sospechá un 
hòmber di 24 aña di Leur 
na Etten di ekstorshon di 
mas di shen mucha muhé 
menor di edat. E tabata 
pidi nan pa manda foto 
sunú i seguidamente ta- 
bata ekstorná nan, segun 
Ministerio Públiko den 


Di mas di 100 mucha muhé ku imágen sunú 


Hòmber sospechá di ekstorshon 


Korte na Breda. 
Fiskal a yama e kaso 
esun mas grandi di investi- 
gashon pa mal uso on-line 
di menornan di edat nunka 
ántes na Hulanda, ANP ta 
informá. Den kòmpiuter di 
e hòmber polis a haña 150 
map ku diferente nòmber 
di mucha muhé. Den algun 


AMSTERDAM – Na 
un empresa di akohida 
grandi a kore ku un stazjèr 
despues ku el a pone un 
video riba media sosial den 
kua, segun e krèsh, na un 
komportashon inaseptabel, 


Stazjèr ta plama pelíkula inadekuá riba 
media sosial 


ta mustra e muchanan. 
E dama hóben tabata 
traha na un establesimentu 
di Kindergarden den sentro 
di Amsterdam i a kompartí 
djadumingu riba TikTok, un 
dia di su bida. Riba e imá- 


gennan ku ta bai on-line, 
por mira kon e ta tira un 
mucha ku un bala grandi i 
ku e mester tapa nanishi pa 
kambia un bruki. Tambe e 
ta bisa e mucha ku un hende 
ta bin dun’é sota. Mas aleu 
por mira dos mucha bistí ta 
drumi riba otro, ku aseka e 
teksto: “Nan a kuminsá ya 
for di tempran.” 
Mesun dia e kita e video, 
despues ku un mayor a topa 
ku e imágennan i a hasi no- 
tifikashon serka gerente. 
E empresa a hasi de- 
nunsia na polis, riba kua 
entre otro un spesialista di 
kasonan di mucha a mira e 


imágennan. Polis ta bisa ku 
no por mira echonan kasti- 
gabel. “E ta pa loke ta trata 
nos na e organisashon di 
akohida di mucha pa atendé 
mas aleu.” 
Kindergarden mas aleu 
ta skirbi den un karta na tur 
mayor di a keda hopi span- 
tá. “Nos ta haña lástima ku 
esaki a sosodé.” E empresa 
a pidi e mayornan enbolbí 
despensa. 
Segun direktor Nicole 
Krabbenborg, e stazjèr ta- 
bata sa ku e no por a filma 
e muchanan ku su telefòn 
privá i a bisa su guianan 
ku e no a hasié. Sí e taba- 


tin outorisashon pa filma 
pa skol kiko e tabata hasi, 
sin ku por mira kara di e 
muchanan. P’esei su guian- 
an no a kai ariba ku e tabata 
hasiendo filmashon ku no 
ta kuadra. 
Krabbenborg ta enfatisá 
ku e stazjèr nunka promé 
tabata so den e grupo. E ta 
bisa ku e dama nunka mas 
por traha pa Kindergarden. 
E skol a suspendé e stazjèr 
pa un siman i ta evaluá e 
siguiente pasonan. A pone 
GGD i Inspekshon di Ense- 
ñansa na altura di ei insi- 
dente. 


sup-map tin míles di imá- 
gen di un víktima, segun 
Fiskal. El a kombertí bida 
di su víktimanan den un 
fièrnu. 
E 
investigashon 
di 
polis ainda ta andando. 
Ainda mester identifiká e 
identidat di e kantidat di 
mucha. Tur e víktimanan 
ta menor di edat i ta biba 
dor di henter e pais, asina 
ta informá. 
E investigashon a ku- 
minsá ku un denunsia 
di un mucha muhé di 
Noord-Holland ku a keda 
ekstorná tempu ku e taba- 
tin 15 aña. 


HULANDA – Aña pasá 
a hòrta 11 porshento mas di 
outo personal ku na 2021. 
Na 2022 a hòrta kasi seis 
mil outo, kontra kasi 5400 
e aña anterior. Pero kom- 
pará ku e añanan anterior, 
por mira un bahada leve. 
Na 2019 a hòrta 7100 outo 
i na 2020 kasi 6400. 
“Dor di lockdown ta- 
batin ménos ladron riba 
kaya,” ta un splikashon di 
LIV, ku ta mantené e si- 
franan, tokante e diferensia 
ku 2021. Un parti grandi di 
e aña akí medidanan di Co- 
rona tabata bálido. 
‘Landelijk 
Informatie- 


Despues di bahada durante periodo di Corona 
Mas ladronisia di outo na 2022 


centrum Voertuigcrimina- 
liteit’ (LIV), ta un kope- 
rashon entre RDW, polis i 
‘Stichting Verzekeringsbu- 
reau Voertuigcriminaliteit’. 
Di e outonan personal 
ku a hòrta aña pasá, a haña 
45 porshento bèk. Tambe 
a hòrta ménos vehíkulo di 
empresa, skuter di moto- 
saikel. Na total a hòrta mas 
di 18.500 vehíkulo ku un 
plachi number, di kua 39 
porshento a haña bèk. 
E marka mas popular 
bou di ladronnan di outo 
ta Toyota. A hòrta 83 por- 
shento mas Toyota ku na 
2021. Prinsipalmente SUV 


tipo RAV4, di esakinan 465 
a disparsé. Na di dos i tres 
lugá den e tòp sinku, tin 
VW Polo i Golf. 
Toyota Auris, ku ta di 
kuater lugá, ta keda hòrtá 


prinsipalmente pa su katali- 
sadó. Na di sinku lugá tin 
Fiat 500. 
Ladronisia di outo elék- 
triko a oumentá ku tres 
kuart na mil outo, esaki- 


nan tambe tabata prinsipal- 
mente Toyota. Di e 5973 
outo ku a disparsé,, ta trata 
di kasonan di outonan di 
hür òf lease ku nunka mas 
a trese. 

ARUBA 
KORSOU 


WILLEMSTAD – Aru- 
ba, Kòrsou, Sint Maarten 
i Hulanda, ta bai krea un 
beka pa engrandesé e in- 
terkambio di studiantenan 
dentro di Reino. A disidí 
esaki durante e anual kon- 
sulta di kuater pais riba 
enseñansa, kultura i sien- 
sia, ku ta tumando lugá na 
e momentunan akí na Kòr- 
sou. 
Segun e minister hulan- 
des, Robbert Dijkgraaf, ta 
importante pa personanan 
hóben di e islanan haña un 
perspektiva mihó hasiendo 
uso di forsa di Reino. Dife- 


Beka di Reino pa studiantenan Karibense mester prepará studiantenan mihó 


rente estudio ta mustra ku 
hopi studiante Karibense ta 
enkontrá barera èkstra den 
enseñansa superior na Hu- 
landa. 
Un ‘Caribbean Acade- 
mic Orientation Year’ mes- 
ter prepará e studiantenan 
Karibense mihó riba un 
edukashon na nivel HBO i 
universidat na Hulanda. E 
tres universidatnan den e 
área di Karibe, mester bai 
ofresé esei komo un pro- 
grama kompartí, kaminda 
nan tin e opshon pa traha 
huntu ku fakultat i univer- 
sidatnan hulandes. 


Ta e intenshon pa riba 
término largu e konekshon 
entre enseñansa avansá den 
e área di Karibe ku e ense- 
ñansa superior na Hulanda, 
ta bira mihó. 


WILLEMSTAD -- Dos 
yu di Kòrsou prosedente 
di Bijlmer, Amsterdam, a 
keda sentensiá den Korte 
di Apelashon un biá mas na 
pena di morto pa likidashon 


Pa likidashon na Maroko 
Dos yu di Kòrsou kondená 
na pena di morto 


na Maroko. 
Shardyone Semeleer di 
31 aña i Edwin Martina di 
27 aña, tur dos ta amigu di 
otro i a usa nan komo maton 
pa bai likidá un rival di e 


capo di Tuti, Capi Ridouan 
Taghi. Pero pa nan di malu 
a likidá hende robes tambe. 
Ta pa promé biá ku dos yu 
di Kòrsou a keda sentensia 
na pena di morto. 


WILLEMSTAD 
– 
Studiantenan di Univer- 
sidat di Kòrsou ta invitá 
públiko pa bini Universi- 
dat djadumingu awor 22 
di yanüari i asistí na Mov- 
ie Madness. Ta bai tin 
presentashon di e pelíkula 
Uncharted, un pelíkula di 
akshon i aventura Meri- 
kano di 2022. 
Banda di e pelíkula 
‘uncharted’, e públiko 
por partisipá na diferente 
wega, kaminda nan por 
gana premio, entre otro 
un pas di un dia pa Ku- 
nuku Aqua Resort. 
Studiantenan 
di 
e 
di tres aña di e estudio 
‘Business & Manage- 
ment’, ku ta siguiendo e 


Movie Madness 
na Universidat 


‘minor’ di merkadeo, ta 
organisá e evento. E ma- 
teria ‘Customer Experi- 
ence Management’ ta siña 
e studiantenan organisá 
eventonan ku e kliente 
den mente. E studian- 
tenan ta spera ku e púb- 
liko ta bini Universidat 
masalmente, pero esun 
ku no por bini, por sigui 
e evento via e kanalnan 
di media sosial Instagram 
via @moviemadness.cu- 
racao i na Facebook via 
@moviemadnesscuracao. 
E evento ku ta tuma 
lugá den oula grandi di 
Universidat di Kòrsou, 
ta kuminsá djadumingu 
awor pa 6’or di atardi i ta 
dura te 10’or di anochi. 


WILLEMSTAD – “Ku 
hopi entusiasmo mi a in- 
skribí mi mes pa partisipá 
na Festival di Tumba 2023, 
pero despues di deliber- 
ashon, mi a tuma e desis- 
hon pa posponé esaki pa 
otro aña ku Dios ke. Rason 
ta pasobra e tempu pa en- 
sayo ta muchu kòrtiku for 


Steven Croes no ta partisipa na Festival di Tumba 


di dia ku a puntrá mi pa 
partisipá,” Steven Croes ta 
skirbi. 
Karnaval sigur ta un 
temporada ku, segun Croes, 
e ta disfrutá hopi di dje i e 
festival di tumba ta un di 
e komponentenan mas im- 
portante pa ku e fiesta gran- 
dioso aki. Pa su persona a 


partisipá, lo e ke ta hopi 
bon prepará i asina tambe 
mustra e rèspèt i duna e 
honor ku tal evento meresé. 
Festival di Tumba ta un 
kos serio ku meresé su rès- 
pèt. 
Croes: “Ku poder di 
Dios otro aña sí mi lo pone 
mi agènda di tal forma ku 


mi por prepará mi mes hopi 
bon i for di tempran pa 
asina por partisipá i bai pa 
gana. 
Mi ta deseá tur partisi- 
pante hopi éksito i no por 
warda pa nos tur gosa di un 
tremendo Festival di Tum- 
ba 2023. 

WILLEMSTAD 
– 
Kuarenta 
studiante 
di 
Haagse Hogeschool ta pa 
djesdos dia na Kòrsou, 
Aruba i Boneiru. Nan ta 
bishitá diferente instansia, 
entre kua Konseho Sosial 
Ekonómiko, SER, e re- 
presentashon di Hulanda 
na Willemstad i Kolegio di 
Supervishon Finansiero. 
E 
intenshon 
ta 
pa 
eksplorá sí nan por bin kore 
stazje den e parti di Reino 
akí. E studiantenan ta sigui 
un estudio HBO na Haagse 
Hogeschool i a sigui un mi- 
nor òf un mayor den Rela- 


Studiantenan di Haagse Hogeschool ta eksplorá 
Posibilidat pa kore stazje riba un di e islanan ABC 


shonnan di Reino. 
Meskos ku aña pasá, 
tambe nan a sera konosí ku 
Sekretariado di Konseho 
Sosial Ekonómiko, SER. 
Despues di e bishita di 
aña pasá, dos studiante di 
Haagse Hogeschool ta kore 
stazje awor na SER. 
Pa motibu di e kanti- 
dat haltu di studiante no a 
organisá e enkuentro na 
ofisina di SER mes, sino 
den ouditorio di Archivo 
Nashonal. Archivo Nasho- 
nal ta ubiká den e edifisio 
ku tin e nòmber Bolo di Ba- 
trei den Skalo. 


WILLEMSTAD - Pro- 
mé Minister sr. Gilmar Pi- 
sas huntu ku Minister di 
Desaroyo Sosial, Labor 
i Bienestar (SOAW) sra. 
Ruthmilda Larmonie-Ceci- 
lia a tene un entrevista ku 
un ekipo tékniko di Kon- 
seho Sosial Ekonomiko 
(SER) ku ta kondusí un 
estudio riba reforsá e ròl 
konsultivo di SER dia 17 di 
yanüari 2023. 
E ekipo tékniko di Kon- 
seho Sosial Ekonómiko 


Promé Minister den entrevista 
ku SER 


(SER) a entrevistá Promé 
Minister sr. Pisas i Minister 
di Desaroyo Sosial, Labor 
i Bienestar (SOAW) sra. 
Larmorie-Cecilia. A kom- 
bersá riba un estudio ku 
aktualmente ta kondusí riba 
kon por reforsá e ròl kon- 
sultivo di SER. 
Un studiante di Haagse 
Hogeschool tin e estudio 
na su enkargo. E studiante 
ku aktualmente ta koriendo 
stazje na SER i ku ta studi- 
ando atministrashon púb- 


liko i maneho gubernamen- 
tal ku spesialisashon den 
relashonnan den Reino. 
Motibu pa kual a disidí 
di hasi un estudio/investi- 
gashon riba ròl di SER, ta 
basá riba resultado di e re- 
vishon di e funshon legisla- 
tivo na Kòrsou ku a realisá 
na novèmber 2021 dor di 
prof. Sjoerd Zijlstra, kende 
ta dosente ekstraordinario 
den Derechi Atministrativo 
i Estudionan Legislativo 
na Universidat di Kòrsou 


(UoC). 
Prof. Zijlstra a konkluí 
den su revishon di e fun- 
shon legislativo ku SER, 
komo órgano konsultivo 
stratégiko, ta mihó sirbí den 
e fase di formulashon di 
maneho gubernamental i no 
den e fase kaminda proyek- 
tonan di lei i di reglamentu- 
nan ta kla kaba pa despues 
SER duna su opinion. 
Ophetivo di e estudio, 
inisiá pa e ekipo tékniko 
di SER, ta pa desaroyá un 
strategia elaborá ku ta per- 
mití e órgano konsultivo 
aki tin un ròl mas promi- 
nente den e fase di desar- 
oyo i formulashon di mane- 
ho gubernamental. Esaki 
lo por si pidi SER pa saka 
sierto estudionan i/o inve- 
stigashonnan ku relevansia 
pa maneho gubernamental 
den un fase previo. 
Pa medio di entrevista- 
nan ku algun aktor impor- 
tante den e proseso legi- 
slativo, ta kompilá ideanan, 
nesesidatnan i interesnan 
pa asina por haña un bista 
mas kla si ta deseabel i fak- 
tibel posishoná e funshon 
di asesor ku SER tin den 


e fase di formulashon di 
maneho gubernamental i no 
na final, ora proyektonan di 
lei i/o dekretonan guberna- 
mental ta kla kaba. 
Den e kuadro aki kom- 
bersashonnan i entrevista- 
nan ta ser kondusí aktual- 
mente ku ministerionan di 
Gobièrnu, mandatarionan, 
Direktorado di Lei i Ka- 
sonan Hurídiko (WJZ) i 
tambe ku otro órganonan di 
estado. 
Promé Minister sr. Pisas 
i Minister di SOAW sra. 
Larmonie-Cicilia a kon- 
testá den detaye pregun- 
tanan ku a ser hasí na nan, 
kompartiendo asina ei nan 
puntonan di bista ku a ser 
konsiderá sumamente inte- 
resante. 
Lo kompilá dor di e eki- 
po tékniko di SER den un 
informe den kua rekomen- 
dashonnan konkreto lo ser 
hasí. 
Ta bai presentá resul- 
tadonan di e estudio na 
Konseho di Ministernan na 
luna di febrüari próksimo, 
manera a keda palabrá du- 
rante e enkuentro ku e dos 
ministernan. 


ARUBA 
KÒRSOU 


18 
Djabièrnè 20 yanüari 2023 


ORANJESTAD -- Ora 
ta papia di indicador pa 
midi exito di turismo, hopi 
biaha ta enfoca riba esun di 
mas obvio y kisas mas facil 
pa midi cu ta e cantidad di 
bishitante stayover. Sinem- 
bargo, tin 4 indicador cu 
A.T.A. ta haci uzo di dje, 
conforme maneho nacio- 
nal. Nan ta: e cantidad di 
bishitante stayover midi 
door di A.T.A., e Tourism 
Receipts cu ta wordo midi 
door di Banco Central, e 
RevPAR di hotelnan cu ta 
wordo midi door di AHATA 
y e cantidad di bishitante 
crucero cu ta wordo midi 
door di APA. A.T.A. ta midi 
‘hopi’ otro indicador, pero e 
4-nan aki ta aparece como 
meta riba nivel nacional. 


Sigui inverti den mercadeo pa Aruba ta esencial 


Dos di e 4 indicadornan 
aki ta enfoca riba cantidad 
di bishi[1]tante mientras e 
otro dosnan ta enfoca riba 
entrada, esta e entrada cu ta 
wordo genera pa cada cam- 
ber di hotel como tambe en- 
trada cu turismo ta trece pa 
nos economia. 


Tarea di A.T.A.: Influ- 
encia 
Tourism 
Receipts 
den linea cu un desaroyo 
duradero. Tarea principal 
di A.T.A. ta keda pa, den 
su afan di kico e por haci, 
influencia subida di e Tour- 
ism Receipts, y genera mas 
contribucion pa nos econo- 
mia. Ta influencia esaki di 
4 manera, tanto den area di 
mercadeo como den area di 
producto: • Incrementa e 
demanda pa Aruba a traves 
di mercadeo efectivo • In- 
tensifica e enfoke di Aruba 
su mercadeo pa asina atrae 
bishitantenan nobo di balor 
halto • Facilita y mehora 
experiencianan unico pa 
incrementa e cantidad di 
placa cu bishitantenan ta 
gasta na Aruba • Incre- 
menta e calidad di Aruba su 
producto turistico y mehora 
e balor y retorno cu ta ricibi 
di turismo. 
Tanto bal A.T.A. genera 
entrada y esaki no sosode 
na un manera duradero. In- 
fluencia e Tourism Receipts 
mester wordo haci a base 
di e strategia integral di de- 


saroyo turistico categorisa 
como e modelo di “High 
Value Low Impact Tourism 
Growth Model”. 
Mientras cu e Tourism 
Receipts ta ‘E’ driver di 
nos economia, mester tene 
presente cu A.T.A. ta boga 
pa un desaroyo duradero, 
unda cu e desaroyo eco- 
nomico aki mester bay man 
den man cu otro compo- 
nente di e “High Value Low 
Impact Tourism Growth 
Model”, pues entre otro un 
bon calidad di bida pa nos 
comunidad, cuido y pro- 
teccion di nos naturalesa y 
medio ambiente y un bon 
experiencia pa nos bishi- 
tantenan. A.T.A. ta purba 
di influencia e desaroyo aki 
y ta haci cierto inversion- 
nan conforme su “scope” 
legal y ta purba di influen- 
cia y lobby pa otro aspec- 
tonan pa asina pusha pa e 
desaroyo duradero. Na final 
di dia no ta tur cos ta den 
man di A.T.A.. Turismo ta 
un responsabilidad colec- 
tivo, pues di un y tur inclu- 
so multiple otro cu ta den 


posicionnan clave di tuma 
e decisionnan corecto. ATA 
su tarea primordial ta keda: 
sigura cu turismo ta bay 
bon y cu e entrada ta wordo 
genera. Y aki ATA lo keda 
pusha pa e nocion cu ‘si’ es- 
aki no cana e caminda di un 
desaroyo duradero, e lo por 
impacta nos calidad di bida 
negativamente, como tam- 
be nos medio ambiente y 
naturalesa, e experiencia cu 
ta brinda bishitantenan y na 
su turno esaki por impacta e 
mesun desaroyo economico 
negativamente. 
Tur e compontentenan 
aki mester pues ta den un 
balansa. Esey ta un desa- 
royo turistico duradero. 


ORANJESTAD 
-- 
“Kidpreneur$ with BIG 
Ideas” na Traimerdia du- 
rante aña escolar 2023 ta 
continua. E topico cu ta 
treciendo dilanti ta Agricul- 
tura hunto cu Departamento 
di Agricultura, Cria y Pesca 
Santa Rosa y IDEA (Inicia- 
tiva pa Desaroyo di Empre- 
sa Arubano) cu ta pertenece 
na Departamento di Asun- 
tonan Economico. 
E contenido di e proyec- 
to na Traimerdia lo ta entre 
otro con pa traha un plan di 
negoshi, SDG’s, agricul- 
tura, musica/ drama, carchi 
creativo, innovacion, pre- 
sentacion di plan di negoshi 
y entregamento di certi- 
ficado. Actualmente tin 769 
muchanan for di kleuter te 
cu 6 de klas cu ta bishitando 
e 7 Traimerdianan. Di e can- 
tidad aki tin 221 muchanan 
den klas 5 y 6. 


Kidpreneur$ with BIG Ideas” na Traimerdia 


E proyecto aki lo of- 
rece e muchanan educacion 
empresarial y lo yudanan 
reconoce 
oportunidad- 
nan comercial. E lo siña 
e muchanan con pa gana 
placa ya for di un edad hopi 
jong usando nan mesun 
creatividad pa asina stimula 
nan mesun negoshi den fu- 
turo. 
E proyecto aki lo enfoca 
su mes riba e muchanan di 
5de y 6de klas cu ta bishi- 
tando Traimerdia. E dura- 
cion lo ta mas o menos un 
aña cu a duna inicio na luna 
di september 2022 te mei/ 
juni 2023 y lo wordo pre- 
senta na 7 Traimerdia. 
E duracion di e programa 
na cada Traimerdia lo ta 4 
siman. Cada Traimerdia lo 
wordo bishita un total di 8 
biaha, di cual cada biaha lo 
tin otro facilitado cu lo en- 
trena e muchanan. 


Dialuna ultimo a toca 
turno pa IDEA conhunta- 
mente cu Santa Rosa bisita 
e Traimerdia na Prinses 
Amalia Basisschool. Aki 
un biaha mas a duna pre- 
sentacion di plantamento 
basico na e muchanan di 
parti di sr. Ludwig Rasmijn 
di Santa Rosa. Despues cu 
a guianan via di un pre- 
sentación ta sigui cu prac- 
tica con un simiya mester 
wordo planta den un pochi. 


E simiya cu a wordo planta 
pa e alumnonan ta simiya di 
Boonchi di Cunuco. 
Pakico Boonchi di Cu- 
nuco pa motibo cu eta un di 
e beduranan cu ta nace mas 
liher. Kiermen su periodo 
di germina ta den 3 pa 4 dia 
y ta esaki e muchanan ta 
desea di mira cu e mata ta 
sali den corto tempo. 
E plantamento tin su 
tarea tambe cune caminda 
e muchanan ta bai cas cu 


locual a wordo planta pa 
asina nan por muha y cuida 
e mata. Nan tin e opción di 
sea ta transplanta e mata 
den un pochi mas grandi na 
momento di su crecemento 
of ta pone den tera y cuide 
te ora cu nan por haya co- 
secha. 
Ainda falta algún Trai- 
merdia pa bishita esaki ta 
mas den lunanan venidero 
cual lo sigui cu e mesun 
idea pa cu e muchanan. 

ORANJESTAD -- Par- 
tido RED ta sigui cu e 
proceso politico di e orga- 
nisacion, pa recupera tere- 
no perdi durante di ultimo 
eleccion di 2021, caminda 
e partido a perde su unico 
asiento cu e tabatin den 
Parlamento for di 2017 te 
cu 2021. 
Lider di e partido RED a 
declara lo siguiente: “Pue- 
blo mester acepta cu pueblo 


RED ta sigui cu su recuperacion politico 


mes a participa na stroba 
Aruba su progreso door di 
cada biaha cay den trampa 
y mentira di MEP y AVP. 
Pueblo mester acepta cu e 
dos partidonan aki a haya 
suficiente oportunidad pa 
haci un diferencia positivo 
den e bienestar di nos pais 
pero cu nan a fracasa cada 
biaha di nobo.” 
Esaki ta e mensahe cu 
lidernan di RED kier con- 


vence pueblo votado cu un 
cambio di e dos partidonan 
aki ta na su luga pero na 
mes momento e pensam- 
ento aki ta pone votadonan 
cuestiona e seriedad y vi- 
sion di e partido aki. 
RED ta menciona cu ta 
pueblo mes ta stroba Aruba 
su progreso ora cu vota pa e 
dos partidonan aki, loke en 
realidad no ta cuadra den 
un sistema democratico ca- 


minda pueblo tin derecho 
pa vota pa cual partido cu 
e ta desea. 
“Voto di un ciudadano, 
ta un derecho sagrado,” ta 
su libertad di sostene cual- 
kier partido cu e kier, sea 
cu ta un partido grandi of 
mediocre, chikito of sin vi- 
sion, pueblo ta esun cu tin 
e derecho sagrado aki pa 
dicidi pa cual partido e ta 
deposita su confiansa aden 


y tur hende, incluso partido 
RED, tin cu acepta esaki. 
Lidernan di e partido aki 
mester carga responsabili- 
dad den e situacion actual di 
e pais, ya cu pa casi cuater 
aña largo, e ex parlamenta- 
rio, Ricardo Croes lider di 
RED, a sostene tur decision 
di e gobierno di coalicion 
na cual su partido a forma 
parti di dje.” 


ORANJESTAD 
- 
Prome 
Minister 
Evelyn 
Wever-Croes a hiba pa- 
labra na e ocasion di acu- 
erdo pa inicia cu Proyecto 
Embeyecimiento di Eagle 
Beach. Na e ocasion Prome 
Minister Wever-Croes a 
expresa cu aña pasa na 
ocasion di Revelacion di e 
Logo Nobo di TPEF a re- 
pasa e metanan di TPEF. 
Na e ocasion ey a bisa entre 
otro: "E producto cu Aruba 
ta ofrece ta resultado di un 
labor di amor; un sinergia 
constante y continuo di tur 
e actornan cu tin e producto 
Aruba na pecho". Desde e 
momento ey te cu awe ya 
caba diferente proyecto a 
wordo realisa of ta den via 
di realisacion pa TPEF. Es- 
aki ta e ultimo riba e lista cu 
ta hopi amplio di proyec- 
tonan cu tin cu wordo re- 
alisa ainda. 
Ken no conoce nos pre- 


Premier Evelyn Wever-Croes a anuncia: 
Acuerdo pa realisa embeyecimento Eagle Beach 


cioso Eagle Beach. Di mu- 
cha hopi persona ta bin na 
e beach aki pa pasa un dia 
relahante cu famia, amigo y 
conocinan. Durante añanan 
cu a bin ta pasa a wak hopi 
cambio riba e strip aki. E 
cantidad di persona, tanto 
local como turista, a crece 
drasticamente. Edificio y 
hotelnan a wordo traha na 
otro banda di e boulevard y 
den e ultimo añanan a co- 
noce e fenomeno di condo- 
minio. Tabata tin un tempo- 
rada cu Eagle Beach tabata 
e Mecca di windsurfing. Ta 
corda tambe con e boule- 
vard pariba di e beach cu 
tabata di dobel via tabata 
congestiona cu auto na oca- 
sionnan special. 


Luga ideal 
Eagle Beach pa añanan 
largo tabata e luga ideal pa 
famianan campa den tempo 
di cuaresma. Contrario na e 


otro beachnan mas panort di 
Eagle Beach, e ta un beach 
cu ta bira hundo basta lihe. 
E otronan ta keda seco pa 
distancia largo for di costa 
mientras bo ta completa- 
mente safe. E fenomeno aki 
tabata conoci y tur hende 
tabata avisa bo cu si bo ta 
bay landa na Eagle Beach 
bo mester a haci esaki cu e 
cautela necesario. 
Eagle Beach a conoce 
un sin fin di actividad, tanto 
concierto como tur tipo di 
deporte. E actividadnan aki 
na dado momento tin nan 
influencia riba e calidad di 
e santo. Esey ta un hecho 
inevitabel. Ta pesey a hacie 
un prioridad pa drecha esey, 
y despues di e inversion den 
santo nobo, e beach a keda 
hopi bunita. 
Den revistanan interna- 
cional Eagle Beach pa hopi 
aña ya caba ta aparece den 
e top beachnan na mundo. 


Pa un isla chikito manera 
Aruba, cu tin hopi com- 
petencia riba e tereno aki, 
esey ta un reconocemento 
sumamente grandi di cual 
nos tur mester super orgu- 
yoso. A pesar di esey, awor 
a yega e momento pa di un 
forma structura, dedica a- 
tencion na e area aki. 


Contenido 
E proyecto di embeyeci- 
mento di Eagle Beach ta un 
inversion di TPEF como 
trekker. Na aña 2022 a pone 
1 miyon florin disponibel y 
pa e aña 2023 lo pone un 
suma adicional di 500 mil 
florin. Lo inverti mas cu 
200 mil den recipiente pa 
colecta sushi. E total inver- 
sion ta di 1.7 miyon florin 
di sector publico. 
ATA tambe ta contri- 
bui cu 385 mil florin. E 
proyecto ta encera embey- 
icimento di e area dunando 
e strip un bista uniforme cu 
mata y vegetacion, drecha 
banda di caminda y pone 
piedra blanco for di ro- 
tonde di Amsterdam Manor 
te cu rotonde di Alhambra. 


E recipientenan pa colecta 
sushi tin como meta con- 
tribui na maneha sushi di 
un forma mas eficiente. 
Haciendo e recipientenan 
aki visibel y accesibel bo 
ta incentiva e usuarionan 
di e Eagle Beach pa depos- 
ita nan sushi den esakinan, 
contribuyendo asina na tene 
e luga limpi. E Proyecto di 
Embeyecimento di Eagle 
Beach ta un “private-public 
collaboration” na unda go- 
bierno pa medio di TPEF y 
ATA ta inverti y propietari- 
onan di e diferente edificio- 
nan na Eagle Beach ta per- 
cura pa e mantencionnan 
necesario. Trahando den 
union 
y 
contribuyendo 
asina cu e inversion cu go- 
bierno ta haci ta keda den 
bon estado, elevando asina 
mas ainda e producto turi- 
stico Aruba. Prome Mini- 
ster Wever-Croes ta gradici 
colega Minister di Turismo 
Dangui Oduber, sra. Ronel- 
la Croes di ATA y sr. Ma- 
rio Arends, presidente di 
TPEF, pa tur nan esfuerso y 
trabou duro cual ta refleha e 
amor cu tin pa Aruba. 

Grandinan ta sali keiru 


KRALENDIJK – Re- 
porteronan di BONERIA- 
NO a topa e siman aki ku 
dos miembro di personal 


di Pasadia Cocari ta kana 
keiru ku algun di nan bishi- 
tantenan den bario Rincon. 
Sin duda algu di aploudí. 
Den pasado tabata kus- 
tumber ku ta famianan mes 
mester a duna kuido na nan 
grandinan na kas te ora 
nan muri. Kasnan di kuido 
pa hende grandi no tabata 
eksistí. Tabata den segundo 
mitar di dékada kuarenta 
numa ku a habri Kas di So- 
siegu den kurá di hòspital 
na Playa. Awendia ta papia 


di Kas di Kuido. 
Mainta 
hendenan 
di 
ántes tabata saka nan gran- 
dinan for di kas pa, manera 
nan sa bisa, e grandinan aki 


sinta kue solo. Na Cocari 
asta un kaminata ta dal ku 
nan. 
Entre e grandinan i dos 
kuidadónan riba e foto por 


mira tambe Lulu St. Jacoba, 
despues di morto di Canuta 
St. Jago, e adulto mayó mas 
grandi di Boneiru probable- 
mente. 


